open-index/open-wikipedia-markdown huggingface dataset:
Kohézny fond

**Kohézny fond** je štrukturálny nástroj, ktorý od roku 1994 napomáha členským štátom Európskej únie k zníženiu ekonomických a sociálnych rozdielov a k stabilizácii ich ekonomík.

Kohézny fond financuje až 85% požadovaných nákladov na veľké projekty, týkajúce sa ekológie a dopravnej infraštruktúry. Tým upevňuje súdržnosť a solidaritu v rámci EÚ. Týka sa najmenej prosperujúcich členských štátov Únie, ktoré majú hrubý domáci produkt (HDP) na hlavu nižší než 90% priemeru EÚ (od 1.5. 2004 sa týka Grécka, Portugalska, Španielska, Cyprusu, Česka, Estónska, Maďarska, Lotyšska, Litvy, Malty, Poľska, Slovenska a Slovinska).

Na obdobie rokov 2004 – 2006 bolo v Kohéznych fondoch k dispozícii 15,9 miliárd eur (v cenách roku 2004). Viac ako polovica z celkovej čiastky (8,49 miliárd eur) bola rezervovaná pre nové členské štáty.

## Zdroj
* Prehľad informácií o Kohéznom fonde, © Európske spoločenstvá, 1995-2007; Reprodukcia je autorizovaná v prípade, že je uvedený zdroj, ak nie je stanovené inak. http://ec.europa.eu/geninfo/legal_notices_sk.htm#copyright

Kategória:Fondy Európskej únie
Hlinka

**Hlinka** môže byť:

* nerast, pozri hlinka (nerast)
* obec v Česku, pozri Hlinka (okres Bruntál)
* potok v Česku v okrese Brno-venkov, prítok Veverky, pozri Hlinka (potok)
* sedlo v Oravských Beskydách, pozri Hlinka (sedlo)
* priezvisko, pozri Hlinka (priezvisko), napr.:
** Andrej Hlinka (1864 – 1938), slovenský politik, predseda HSĽS 
** Anton Hlinka (1926 – 2011), slovenský rímskokatolícky kňaz a publicista 
** Bohuslav Hlinka (1927 – 1989), český novinár a spisovateľ
** Ivan Hlinka (1950 – 2004), český hokejista a tréner 
** Jaroslav Hlinka, viacero osôb
** Jiří Hlinka (* 1944), český hudobný pedagóg
** Juraj Hlinka (* 1927), slovenský politik (KSS), poslanec FZ a SNR
** Marek Hlinka (* 1990), slovenský futbalista
** Martin Hlinka (* 1976), slovenský hokejista 
** Michal Hlinka (* 1993), slovenský hokejista
** Miroslav Hlinka, viacero osôb
** Peter Hlinka (* 1978), slovenský futbalista 
** Vojtech Hlinka (* 1922), slovenský politik
** Vojtěch Hlinka (1814 – 1904), český duchovný a spisovateľ

## Pozri aj
* hlina
* Hlinkova mládež
* Hlinkova garda
Letz

**Letz** môže byť:
* slovenský spisovateľ, pozri Štefan Letz
* slovenský jazykovedec, pozri Belo Letz
* slovenský filozof, profesor filozofie na Filozofickej fakulte Trnavskej univerzity, pozri Ján Letz
* slovenský historik, profesor na Pedagogickej fakulty Univerzity Komenského v Bratislave, pozri Róbert Letz
* slovenský botanik, kňaz dominikánskej rehole, pozri Dominik Roman Letz

## Pozri aj
* Lec
Lec

**Lec** môže byť:

Osoba:
* Stanisław Jerzy Lec – poľský básnik, aforista a satirik
Miesto:
* Staré pomenovanie pre mesto Giżycko v Poľsku
* Stari Lec – dedina v Srbsku
* Kód ISO 3166-2 pre Leicestershire – GB-LEC
Iné:
* LEC Refrigeration Racing – bývalý tím vo Formule 1

## Pozri aj
* Letz
Benetice (Světlá nad Sázavou)

thumb|right|Benetice

Osada **Benetice** sa nachádza neďaleko mesta Světlá nad Sázavou, ktorého sú súčasťou.

V Beneticiach boli kedysi sklárne. Dnes už tu síce nie sú, ale niektoré miesta sa po nich nazývajú, napríklad *na sušírnách* alebo *sklárenský rybník*. Je tu tiež rekreačné stredisko. Kedysi to bol pioniersky tábor a jazdili tam pionieri z rôznych krajín, predovšetkým z Maďarska, Poľska a Nemecka.

Benetice majú svoj osadný výbor, ktorý je tvorený tromi členmi.

V Beneticiach stojí lipa, ktorá tu bola vysadená v roku 1945.

Z Benetíc je krásne vidieť hrad Lipnice, na ktoróm sa pravidelne na prelome júla a augusta koná stretnutie Velorexov.

## História mena
* 1375 - Beneczicze
* 1787 - Benetitz

## Fotografie

Image:Benetice 1.jpg
Image:Benetice 2.jpg
Image:Benetice 3.jpg
Image:Benetice naves.jpg
Image:Benetice prijezd od Svetle nad Sazavou.jpg|Cesta od Světlé nad Sázavou
Image:Benetice prijezd od Ledce nad Sazavou.jpg|Cesta od Ledče nad Sázavou
Image:Benetice tabor.jpg|Rekreačné stredisko v Beneticiach
Image:Benetice pohled na druhy breh Sazavy.jpg|Pohlad z Benetíc na druhý breh rieky Sázavy


## Internetová stránka
* www.benetice.eu

Kategória:Osady v Česku
Kategória:Světlá nad Sázavou
Kategória:Sídla v okrese Havlíčkův Brod
Hovawart

**Hovawart** je plemeno psa, pôvodom z Nemecka. Je to pomerne mladé plemeno, ktorého názov a pôvod pochádza zo stredoveku. Meno tohto plemena vychádza z pomenovaní "*Hofewart*"- *strážny pes šľachty* a "Hof"- dvor a "warten"- strážiť. Je vyšľachtený z vidieckych psov z horských oblastí Schwarzwaldu.

## Farebné varianty

Image:Wilmi,_Hovawart-Hündin_(2007).jpg|Čierna.
Image:Helos_11.jpg|Čierna s hnedými znakmi.
Image:Hovart00.jpg|Plavá.


## Iné projekty

## Externé odkazy
* Slovenský Hovawart Klub

Kategória:Plemená psov z Nemecka
Zámok Schönbrunn

**Zámok Schönbrunn** vo Viedni je bývalé letné sídlo Habsburgovcov.

Názov Schönbrunn je odvodený od spojenia "Schöner Brunnen" (doslova krásna studňa). Prvá písomná zmienka o ňom je z roku 1642. V priebehu minulých storočí sa vlastníctvo zámku menilo, dedilo, od jedného panovníka k druhému. 

Do roku 1918 bol zámok letnou rezidenciou cisára, pôvodne to bol lovecký zámok. V rokoch 1744 – 1749 sa rozšíril na krásnu barokovú stavbu. Dnes sa uvádza, že je postavený v štýle rokoka. Z významných panovníckych rodín ho obývala Mária Terézia s rodinou a cisár František Jozef I. so svojou manželkou Alžbetou Bavorskou, prezývanou Sissi. Zámok obklopuje rozsiahly udržiavaný park, kde je v súčasnosti možné navštíviť jednu z najstarších zoologických záhrad na svete, Gloriettu, rozárium, záhrady, detské ihrisko, labyrinty, skleníky – palmový skleník či botanickú záhradu. Na priestranstve pred zámkom sú rozostavené mnohé stánky s občerstvením a suvenírmi. Po areáli premáva vláčik. 

Od roku 1996 je zámok zapísaný na zoznam svetového kultúrneho dedičstva UNESCO.

## Galéria

Súbor:Schönbrunn september 2004.jpg|Schönbrunn
Súbor:Wien Schoenbrunn Rueckseite.jpg|Schönbrunn z parku 
Súbor:Wien.Schönbrunn19.jpg|Schönbrunn zo zadnej strany 
Súbor:Wien Schoenbrunn Nacht.jpg|Schönbrunn v noci
Súbor:Schloss Schoenbrunn Gloriette DSC02028.JPG|Gloriette
Súbor:Gloriette Panorama 2005.jpg|Gloriette v zime
Súbor:Wien - Schoenbrunn.JPG|Gloriette a fontána
Súbor:Neptunbrunnen schonbrunn.JPG|Neptúnova fontána
Súbor:Wien.Schönbrunn26.jpg|Gloriette z parku
Súbor:Wien.Schönbrunn24.jpg|Park
Súbor:Schoenbrunn Palmenhaus01.jpg|Palmový skleník
Súbor:Canaletto (I) 059.jpg|Schönbrunn v minulosti


## Iné projekty
.

Kategória:Stavby vo Viedni
Kategória:Hrady a zámky v Rakúsku
Kategória:Lokality Svetového dedičstva v Rakúsku
Kategória:Lovecké hrádky a zámky
Kategória:Pamiatkovo chránené budovy vo Viedni
Motivačno-hygienická teória

**Motivačno-hygienická teória** je dvojfaktorová teória Fredericka Herzberga, hoci pôvodne vznikla ako teória skúmajúca vnútorné uspokojenie počas práce, predsa najviac pozornosti získala svojimi dôsledkami súvisiacimi s motiváciou.

Herzberg si všíma dva druhy ľudských potrieb: 
* ***potrebu sebarealizácie*** - jej napĺňanie je späté s **motivačnými faktormi (motivátormi)** , uspokojenie týchto faktorov prináša relatívne dlhodobú spokojnosť; ich prítomnosť vedie k spokojnosti, a ich predchádzajúca absencia málokedy vyvolávala nespokojnosť (úspech, výkon, uspokojenie z práce, uznanie, zodpovednosť, pokrok, pracovný postup a osobný rozvoj)
 
* ***potrebu eliminácie bolesti*** - Herzberg v súvislosti s touto potrebou hovorí o **hygienických faktoroch**, tieto sú späté s podmienkami práce; ich uspokojenie prináša len krátkodobý efekt, i keď ich prítomnosť nevedie k spokojnosti, ak chýbajú, vyvolávajú nespokojnosť (firemné benefity, pracovné podmienky, plat, dobré vzťahy s podriadenými a nadriadenými)

I keď nezávislú existenciu motivačných a hygienických faktorov mnohí popierajú, teória Fredericka Herzberga umožňuje jednak zlepšiť prežívanie práce zo strany zamestnancov, jednak dáva do rúk zamestnávateľov vhodné motivačné faktory a ich použitie zabezpečuje pomerne dlhodobú spokojnosť zamestnancov. Tiež upozorňuje na zhubné následky absencie hygienických faktorov. 

Vznik tejto teórie zvýšil záujem o podnikovú psychológiu, na prácu obohacujúce programy, vzbudil aj záujem o vnútornú motiváciu. 

## Zdroje
* vedeme.cz  - Herzbergova dvojfaktorová teória 
*  www.shl.hu  - o motivácii, (SHL, Texty) 

Kategória:Psychológia
Kategória:Manažment
Kategória:Personalistika
Kategória:Asertivita
Kilometer za hodinu

[right|thumb|[Tachometer v automobile ciachovaný v kilometroch za hodinu (km/h).]]
**Kilometer za hodinu** (symbol **km/h** alebo **km·h<sup>−1</sup>**) je odvodená jednotka sústavy SI určujúca rýchlosť priamočiareho pohybu, alebo okamžitú rýchlosť v smere dotyčnice pri krivočiarom pohybe.

Vzhľadom na pomer k základnej jednotke (m/s) sa využíva pri stredne vysokých rýchlostiach, napríklad v doprave.

## Definícia
Teleso sa pohybuje rýchlosťou 1 km/h, ak za čas 1 hodiny prejde vzdialenosť 1 kilometra.
: 1 km·h−1 = 1&nbsp;000 m·h−1 ≈ 0,27778 m·s<sup>−1</sup>

Kategória:Jednotky rýchlosti
Kategória:Odvodené jednotky sústavy SI
Námorníctvo

right|thumb|Lietadlová loď USS Abraham Lincoln s flotilou

**Námorníctvo** je organizovaný súhrn plavidiel a ich posádok. Niekedy sa tento termín používa v užšom zmysle pre ozbrojené námorné zložky.

## Rozdelenie
* vojenské námorníctvo
* obchodné námorníctvo
Aziz Ibragimov

**Aziz Ibragimov** (* 21. júl 1986) je futbalový reprezentant Uzbekistanu, v súčasnosti hráč českého klubu Bohemians Praha.

Ibragimov sa s reprezentáciou zúčastnil aj Majstrovstiev Ázie v roku 2007. Slovan ho kúpil na jar toho istého roku. V septembri 2008 ho klub poslal na hosťovanie do Bohemiansu Praha do konca roka 2008.

## Referencie

Kategória:Narodenia v 1986
Kategória:Uzbeckí futbalisti
Kategória:Hráči Traktor Tashkent
Kategória:Hráči Shurtan Guzar
Kategória:Hráči Mash’al Mubarek
Kategória:Hráči ŠK Slovan Bratislava
Kategória:Hráči Bohemians 1905
Šalupa

[thumb|Šalupa s [vratiplachta|vratiplachtou (a vrcholovou plachtou) na hlavnom sťažni a kosou plachtou vpredu.]]
**Šalupa** (z hol. *sloep*) je jednosťažňová plachetnica s pozdĺžnym oplachtením určená predovšetkým na príbrežnú plavbu. Sťažeň šalupy je umiestnený bližšie ku korme, než v prípade katu, takže umožňuje použitie prednej kosej plachty. Ak je umiestnený ešte bližšie ku korme (ďalej od provy), ide o kuter.

[left|thumb|Šalupa s [bermudská plachta|bermudskou plachtou na hlavnom sťažni a kosou plachtou vpredu.]]
Šalupy vznikli v 17. – 18. storočí ako spojovacia, dopravná alebo rybárska plachetnica s ostrou provou a zrkadlovou kormou. Typickou hlavnou plachtou pre šalupy je historicky štvoruholníková vratiplachta, ktorá môže byť doplnená o vrcholovú plachtu. Od 18. storočia sa začala na šalupách používať trojuholníková bermudská plachta a takéto oplachtenie má väčšina dnešných rekreačných plachetníc.

## Iné projekty

## Externé odkazy
* Šalupa 

Kategória:Plachetnice
Sťažeň

[right|thumb|Sťažeň lode s priečnymi [rahno|rahnami.]]
**Sťažeň** je lodný stožiar, na ktorý sa upevňujú rahná, plachty a laná. Okrem toho môže slúžiť na zavesenie signálnych svietidiel, antén, vlajok a pod. Vodorovný sťažeň na prove sa nazýva čeleň.

## Upevnenie
Sťažeň je ukotvený v kostre trupu takzvanou pätkou sťažňa a vo zvislej polohe ho udržujú stehy a úpony. Najčastejšie sú to
* predný steh
* bočné stehy (so vzperami)
* zadný steh (alebo dva zadné stehy).

Image:Yacht stay.svg|predný steh
Image:Yacht shroud 1.svg|bočné úpony s priečnymi vzperami
Image:Yacht shroud 2.svg|bočné úpony
Image:Yacht backstay.svg|zadný steh
Image:Yacht running backstay.svg|zadné stehy


Kategória:Takeláž
Oplachtenie

**Oplachtenie** je sada nákresoch plachiet a súvisiacej takeláže na plachetnici. Typicky ju vytvára lodný dizajnér. Obsahuje viaceré kombinácie.

Minimálne obsahuje tieto tri konfigurácie:
* Oplachtenie pri slabom vetre. Na väčšine planéty to je pre silu vetra 1 alebo menej. Oplachtenie sa skladá z veľkých ľahkých plachiet pre udržanie plachetnice v pohybe aj pri miernom vánku.
* Pracovné oplachtenie. Táto sada sa môže rýchlo prispôsobovať meniacím sa podmienkam. Obsahuje pevnejšie ale stále ľahké plachty. Plachty obsahovali/obsahujú sadu plachtových nadstavcoch, ktorých počet sa môže znížiť v prípade silného vetra.
* Búrkové oplachtenie. Obsahuje sadu malých veľmi pevných plachiet, udržujúcich loď pod kontrolou.

## Priečne oplachtenie
Pri priečnom oplachtení sú plachty zavesené kolmo na pozdĺžnu os lode. Výhodou takéhoto oplachtenia je veľká plocha plachiet a dobrá stabilita pri plavbe po vetre. Nevýhodou je nemožnosť plavby na predobočný vietor.

Rigging-square-sail.svg|rahnová plachta
Rigging-melanesia-sail.svg|priečna plachta melanézskeho typu
Rigging-newzealand-sail.svg|priečna plachta novozélandského typu


Označovanie rahnových plachiet a prídavných závetroviek

## Pozdĺžne oplachtenie
Pri pozdĺžnom oplachtení sú plachty zavesené rovnobežne z pozdĺžnou osou lode. Takéto oplachtenie umožňuje plavbu na predobočný vietor alebo ostro proti vetru.

### Rahnové plachty

Rigging-lug-sail.svg|lugová plachta
Rigging-lateen-sail.svg|latinská plachta
Rigging-sprit-sail.svg|spritová plachta
Rigging-gaff-sail.svg|vratiplachta
Rigging-gaff-with-topsail-sail.svg|vratiplachta s vrcholovou plachtou
Rigging-gunter-sail.svg|
Rigging-marconi-sail.svg|bermudská plachta


### Stehové plachty
Stehové plachty sa nepripevňujú na sťažeň a/alebo rahná, ale priamo na stehy, ktoré udržujú sťažeň vo zvislej polohe.

Żagiel fok.svg|kosatka
Żagiel genua.svg|genoa
Żagiel latacz.svg|lietavka


### Balónové plachty

Żagiel spinaker.svg|spinaker
Single Hander with Spinnaker.jpg|gennaker


**Pomenovanie sťažňov a plachiet**

## Iné projekty


Kategória:Takeláž
Baset (pes)

**Baset** je krátkonohé poľovnícke plemeno psa uznané v FCI pod číslom 163. 

## História
Plemeno vzniklo koncom 16. storočia vo Francúzsku. Spolu s plemenom Svätohubertský pes a ďalšími podobnými plemenami patrí medzi farbiare.

Názov baset pochádza z francúzskeho slova *bas*, čo znamená nízky. Črty hlavy baseta a ostrý čuch naznačujú, že sa toto plemeno vyvinulo z trpasličej mutácie anglického farbiara. Baset sa objavil vo Veľkej Británii až v 2. polovici 19. storočia.

V roku 1875 ho predstavili na výstave psov vo Wolverhamptone. V roku 1883 sa vytvoril klub priaznivcov baseta. Nadšenou obdivovateľkou basetov bola kráľovná Alexandra, manželka Eduarda VII. a pravidelne sa s nimi zúčastňovala na výstavách. Jeden z jej psov zvíťazil v roku 1909 na Crufftovej výstave.

## Vzhľad
Baset je známy svojimi dlhými, plantavými ušami, krátkymi hrubými nohami a svojim sladkým, ale smutným výrazom. Hlava je kupolovitá, výrazne končitá, mierne zúžená smerom k ňufáku. Uši sú dlhé a zamatové, nasadené pod očami. Oči tmavé až hnedasté. Pozornosť púta ružová dolná mihalnica a ťažké vrásčité obočie. Nos je čierny, u svetlo sfarbených psov hnedý. Telo baseta je široké, dlhé a súdkovité s krátkymi zavalitými nohami s voľnou zvráskavenou kožou a širokými ťažkými labami. Chvost je dlhý a zúžený, nosený vzpriamene, pri pohybe skrútený dohora. Srsť je hladká, priliehavá, ale nie veľmi jemná, sfarbená hnedo-čierno-bielo, citrónovo-bielo alebo inou farbou typickou pre poľovného psa.

## Povaha
Hoci sa baset tvári smutne, má živú, priateľskú a dobromyseľnú povahu. Jeho znášanlivosť je mimoriadne vysoká, čo z neho robí ideálneho spoločníka pre deti. Znáša sa dobre i s inými psami a toleruje mačky. Vďaka hlbokému štekotu z neho môže byť dobrý strážny pes. Svojou vrodenou túžbou loviť a sledovať stopu a telesnej stavbe je atletický a funkčný poľovný pes.

## Starostlivosť
Baset je nenáročný na chov. Potrebuje len kvalitnú stravu, vhodnú pre psy jeho veľkosti. Avšak opatrne, pretože má sklon k obezite. Medzi nedostatky patria jeho previsnuté pysky. Sklony k nadmernému slineniu a záhyby kože sú hlavnou príčinou toho, že sa musí častejšie kúpať. Dlhé uši sú citlivé na zápal vonkajšieho zvukovodu. Pravidelné čistenie uší je nutnosť. Pekná, krátka srsť baseta potrebuje len málo údržby. Stačí raz za týždeň vyčesať odumretú srsť a skrátiť pazúriky. Pes, ktorý trávi veľa času vonku, si pazúriky skracuje prirodzenou cestou.

## Využitie
Baset pôsobí mierne lenivo, ale patrí medzi najužitočnejšie poľovné psy nasadzované na lov vo svorke. Oplýva čulosťou a energiou a podľa pachu prenasleduje zajace, králiky a bažanty aj cez najhustejší porast. V teréne prejavuje rozhodnosť a veľkú vytrvalosť. Baset má hlboký a zvonivý brechot. Brechot svorky patrí medzi vzrušujúce, nezabudnuteľné zážitky.

## Iné projekty
 

Kategória:Farbiare
Kategória:Poľovnícke psy
Kategória:Plemená psov z Francúzska
Bartholomäus Ziegenbalg

thumb|220px|Ziegenbalgova busta v Tranquebare
**Bartholomäus Ziegenbalg** (* 10. júl 1682, Pulsnitz – † 23. február 1719) bol nemecký misionár, prvý protestantský misionár v Indii.

Bol ovplyvnený hallským pietizmom. Roku 1706 priplával do dánskej kolónie Tranquebaru, kde misijne pôsobil. Roku 1710 založil prvú indickú školu pre dievčatá. Preložil Bibliu (celý Nový zákon a väčšiu časť Starého) do tamilčiny. Nový zákon sa stal prvou tlačenou knihou v tomto jazyku.

## Bibliografia
* (de) Werner Raupp: *ZIEGENBALG, Bartholomäus.* In: *Biographisch-Bibliographisches Kirchenlexikon* (BBKL), Vol. 14, Herzberg: Bautz 1998 (), col. 452–461.

## Iné projekty

Kategória:Nemeckí misionári
Kategória:Protestantizmus
Kategória:Nemecké náboženské osobnosti
Kategória:Osobnosti na indických poštových známkach
Intel 4004

**Intel 4004** bol prvý mikroprocesor od firmy Intel uvedený v roku 1971, bežal na frekvencii okolo od 100 kHz do 740 kHz, mal 16 pinov a 2300 tranzistorov. V roku 1974 vyšla na trh jeho vylepšená verzia Intel 4040.

Marcian „ Ted“ Hoff, ktorý nebol konštruktérom čipu, prispel k architektonickému  návrhu pre MCS – 4 v roku 1969, ale nezúčastňoval sa na jeho vývoji a konštrukcii. Konštrukcia začala neskôr v apríli 1970, keď Federico Faggin, fyzik narodený v Taliansku, sa pripojil k Intelu ako projektový vedúci a dizajnér radu MCS- 4. Faggin bol prvým konštruktérom čipu, ktorý uspel v integrácii CPU do samostatného čipu. Svetovo prvý mikroprocesor v 1970 – 1971. 
Intel si najal Faggina z Fairchildu, kde vyvinul originálnu technológiu kremíkového hradla 
(technológia, ktorá umožnila získať mikroprocesor) v 1968 a tak isto vytvoril prvý komerčný integrovaný obvod použitím technológie kremíkového hradla: Fairchild 3708.
V Inteli Faggin vytvoril novú konštrukčnú metodológiu navrhovania v kremíkovom hradle, ktorá doteraz neexistovala a prispela mnohými zásadnými objavmi, ktoré umožnili tvorbu prvého mikroprocesoru v jednom čipe. 
Masatoshi Shima, softvérový dizajnér a dizajnér logiky z Busicomu, bez predchádzajúcich skúseností s vývojom čipu, asistoval Fagginovi vo vývoji MCS – 4 a neskôr sa k nemu pripojil v Zilogu, prvej spoločnosti exkluzívne zameranej na mikroprocesory, založenej Federicom Fagginom a Ralphom Ungermannom  koncom roku 1974. Faggin a Shima vytvorili spoločne  mikroprocesor Z80, ktorý sa dodnes vyrába.

## Pozri aj
* Zoznam procesorov Intel

Kategória:Mikroprocesory
Kategória:Intel
Mária Walewska

**Mária, grófka Walewska** (* 7. december 1786, Kiernozia, Poľsko† 11. december 1817, Paríž, Francúzsko)
bola poľská grófka, milenka francúzskeho cisára Napoleona a matka ich spoločného syna Alexandra Josepha Collonna, grófa Walewskeho. Jej rodičia boli gróf Mathieu Laczynski a Eva Zaborowska.

## Manželstvo
Vo svojich osemnástich rokoch sa Mária Laczynska vydala za grófa Athenasiusa Walewskeho, ktorý bol od nej skoro o 40 rokov starší a mala s ním syna, ktorý sa narodil v roku 1805.

## Prvé stretnutie s Napoleonom
;Toto stretnutie zapísala do svojho denníka: 
Napoleon Bonaparte podvihol svoj klobúk, naklonil sa smerom ku mne a niečo mi povedal, ale ja som bola priveľmi rozrušená, aby som zachytila, čo povedal. Bola som akoby v nejakom tranze, ale moje pocity ľahko prenikli do slov. Neviem ako som to mohla urobiť pritom aká som bola plachá a kde som našla tú silu vyjadriť moje myšlienky slovami. Povedala som: "Buď tisíckrát vítaný v našej krajine. Nič nedokáže vyjadriť silný a nekonečný obdiv k vám a radosť, že vás vidíme vkročiť do krajiny našich otcov, ktorá očakáva, že ju zachránite". Všimla som si, že Napoleon sa na mňa pozeral veľmi pozorne. Potom vzal kyticu, ktorá bola v koči a podal mi ju so slovami: "Uchovaj tieto krásne kvety ako prísľub mojej dobrej vôle. Dúfam, že sa opäť uvidíme vo Varšave a potom príjmem vďaka z tvojich krásnych pier".

Stála som tam nehybne a pozerala sa na koč miznúci v diaľke, kyticu som držala v rukách oproti môjmu srdcu. Moja myseľ sa naplnila tisícami myšlienok. Bol to sen? Videla a hovorila som s Napoleonom, mocným mužom, ktorý mi dal tieto kvety, ktoré pre mňa znamenajú viac ako všetky bohatstvá sveta?

## Napoleonova milenka
Cisár nedokázal odolať túžbe nevidieť ju. 22-ročná modrooká blondína vzbudila jeho vášeň. Vlastenci grófky sa ju pokúšali podstrčiť cisárovi ako milenku, ktorá to najprv odmietla, ale nakoniec (ešte stále vydatá) sa podvolila v nádeji, že presvedčí cisára, aby s Poľskom zaobchádzal spravodlivo. Jej charakter očaril cisára a nútil ho milovať ju každým dňom viac.

Ich pomer bol vášnivý ale idylka bola prerušená, keď Napoleon dal rozkaz svojej armáde na ťaženie do Eylau. V máji 1810 mu porodila syna Alexandra.

Po Bitke národov pri Lipsku a prvej porážke Napoleona, ho Mária a Alexander prišli diskrétne navštíviť na Elbu. Celý dvor si však myslel, že ho prišla navštíviť jeho manželka-regentka arcivojvodkyňa Mária Lujza Rakúska a rímsky kráľ.

V tomto čase zomiera aj jej prvý manžel a v septembri 1816 sa vydala za Napoleonovho vzdialeného bratranca grófa Philippa Antoine d'Ornano. Zomrela v roku 1817. Jej srdce bolo umiestnené do krypty rodiny d'Ornano v Paríži a jej telo sa vrátilo do Poľska.

## Iné projekty

Kategória:Šľachta v Poľsku
Kategória:Osobnosti pochované na Père-Lachaise
Žraločia zátoka

náhľad|Žraločia zátoka (satelitná snímka)
náhľad|Žraločia zátoka (mapa)

**Žraločia zátoka** (angl. *Shark Bay*) je veľký plytký záliv úplne na západe Austrálie asi 650 kilometrov od mesta Perth. 

Táto odľahlá oblasť je taká pozoruhodná, že v roku 1991 bola pridaná do Zoznamu svetového dedičstva (Organizácia OSN pre výchovu, vedu a kultúru zaraďuje do Zoznamu svetového dedičstva miesta, ktoré majú mimoriadnu kultúrnu alebo prírodnú hodnotu). Dnes do Žraločej zátoky prichádza každý rok vyše 120 000 ľudí.

## Flóra a fauna
Nachádzajú sa tu najväčšie pláne morskej trávy na svete. Oplývajú neobyčajnou rozmanitosťou druhov a zaberajú celkovú plochu vyše 4 000 kilometrov štvorcových. Iba *Wooramel Seagrass Bank*, pokryté morskou trávou, sa tiahne 130 kilometrov pozdĺž pobrežia. Morská tráva, ktorá je v skutočnosti kvitnúcim rastlinstvom, prispieva k obrovskej rôznorodosti podmorského života. 

Mladé garnáty, maličké rybky a nespočetné množstvo ďalších morských živočíchov v nej nachádza útočište. Pláne pokryté morskou trávou poskytujú hojnosť potravy aj asi 10 000 dugongom, nazývaným tiež *morské kravy*. Tieto mierumilovné a zvedavé cicavce, ktoré vážia až 400 kilogramov, pomaly spásajú obrovské podmorské pastviny, niekedy vo vyše 100-členných čriedach. Oblasť severnej Austrálie od Žraločej zátoky na západe po Moreton Bay na východe je dnes domovom väčšiny dugongov na zemi. Ako to už napovedá názov, v tejto zátoke žije veľa žralokov, ktoré patria k viac než desiatim druhom. Je medzi nimi obávaný žralok tigrí i žralok veľrybí, ktorý nie je nebezpečný a je najväčšou rybou na svete. Žraloky sa delia o priestor s delfínmi, čo vyvracia názor, že tam, kde sú delfíny, nestretnete žralokov. Výskumníci zistili, že asi 70% delfínov v tejto oblasti má na tele jazvy po zuboch miestnych žralokov. K rozmanitosti živočíšnej ríše prispievajú tisíce vráskavcov dlhoplutvých, ktoré si tu robia zástavku pri každoročnom putovaní na juh, a približne rovnaké množstvo korytnačiek, ktoré sem každoročne prichádzajú na pláž klásť vajcia.

## Referencie

## Iné projekty

## Externé odkazy
* Shire of Shark Bay - angl.
* Shark Bay World Heritage Area - angl.
* The Shark Bay Herald  - angl.
* UNESCO World Heritage Centre: Shark Bay, Western Australia 

Kategória:Lokality Svetového dedičstva v Austrálii
Žlobin

left|100px
[náhľad|right|Poloha mesta '''Žlobin''' na mape [Bielorusko|Bieloruska]]
**Žlobin** (po bielorusky : Жло́бін; po rusky : Жло́бин) je mesto v Bielorusku v Homeľskej oblasti, ktoré leží na rieke Dneper. Mesto má asi 80 000 obyvateľov. Prvá písomná zmienka o meste Žlobin je z roku 1492.

V meste sídli veľká oceliarska firma *BMZ* (Bieloruský metalurgický kombinát). *BMZ* je jedena z najväčších spoločností v Bielorusku a dôležitý výrobca oceľových drôtov a prútov na celosvetových trhoch. Spoločnosť je hlavným podporovateľom mestskej ekonomiky.

## Iné projekty
 

## Externé odkazy
*Zhlobin.org: Informácie a fotky  
*Zhlobin.By: Novinky, fotky 


Kategória:Mestá v Bielorusku
Kategória:Homeľská oblasť
Sakovia

**Sakovia** alebo **Šakovia** boli iránske, prevažne kočovné, kmene doložené najmä zhruba od 6. storočia pred Kr. do 3. storočia po Kr. na území od Čierneho mora po severozápadnú Indiu (Skýtia a okolie). Boli identickí so Skýtmi v širšom zmysle, boli to teda ázijské kmene s rovnakými spôsobom života a zrejme aj príbuzné so Skýtmi v užšom zmysle (čiže európskymi Skýtmi); staroperzské texty aj priamo označovali názvom Sakovia všetkých Skýtov (v širšom zmysle) a európskych Skýtov v ich rámci označovali ako Zámorskí Sakovia. 

Pred 6. storočím obývali územie medzi Čiernym morom a západnou Čínou, od 6. storočia boli podrobení Achajmenovcami, v polovici 3. storočia pred Kr. časť prenikla do Partie, neskôr do dnešného Sístánu v Iráne. Iná časť prenikla v 2. stor. pre Kr. do Baktrie a severozápadnej Indie. V Indii potom v 1. stor. pred Kr. a 1. stor. po Kr. existovali aj lokálne indicko-sakské dynastie. Poslední ľudia hovoriaci sakčinou boli asimilovaní vo východnom Turkestane v 10. storočí po Kr.

Kategória:Etniká, národy a národnosti
Divadelné spoločenstvo Rafael

**Divadelné spoločenstvo Rafael** pri Kolpingovej rodine v Bošanoch je katolícke amatérske divadlo na Slovensku.

## História
Vzniklo v roku 1998 z iniciatívy kňazov Petra Holbičku, Zdenka Pupíka a Igora Hanku s cieľom rozvíjania voľnočasových aktivít mládeže a evanielizácie mládeže formou dramatického umenia.

## Inscenácie
Divadelné spoločenstvo Rafael zinscenovalo dva pôvodné slovenské muzikály autorov Igora Pargáča (libreto) a Petra Vlčku (hudba):
* *Láska je silnejšia...*(1999)
* *Sen o ruži* (2001)
Režijne sa na oboch projektoch podieľala významná slovenská herečka a pedagogička Adela Gáborová. Inscenácie sa reprízovali takmer 130-krát v rôznych mestách Slovenska (Nitra, Bratislava, Banská Bystrica, Žilina, Košice, Prešov a i.) a získali ocenenia na divadelných súťažiach dramatického zamerania Gorazdov Močenok, Scénická žatva.

Kategória:Amatérske divadlo na Slovensku
Október 2007

## Úmrtia
* 5. október – Daniela Lehutová, slovenská prekladateľka, redaktorka (* 1935)
* 9. október – Anatoli Kohout, bubeník skupiny Katapult (* 1946)
* 12. október – Kišó Kurokawa, japonský architekt a jeden zo zakladateľov hnutia metabolistov (* 1934)
* 15. október – Michal Slivka, slovenský herec a zabávač (* 1929)
* 24. október – Petr Eben, český skladateľ duchovnej, modernej a súčasnej vážnej hudby (* 1929)

## Astronómia

## Kozmonautika

## Politika

Kategória:2007
Yorke (polostrov)

**Yorke** () je polostrov v Austrálii v štáte Južná Austrália.

Polostrov sa nachádza na západ až severozápad od mesta Adelaide, medzi zálivom Spencer na západe a zálivom Saint Vincent na východe (34°21′ j.š., 137°37′ v.d.).

Pred osídlením prisťahovalcami okolo roku 1840 bol polostrov Yorke domovom ľudu Narungga. Dnes tento ľud žije v Narungga Aboriginal Progress Association (Narunggská aborigénska rezervácia) v Maitlande, a časť komunity v Point Pearce neďaleko severného konca zálivu Saint Vincent.

Kategória:Polostrovy Austrálie
Kategória:Geografia Južnej Austrálie
Jamagumo (torpédoborec)

**Jamagumo** (jap.:山雲) bol šiesta jednotka torpédoborcov triedy Asašio japonského imperiálneho loďstva.  Mala deväť sesterských lodí: Asashio, Mičišio, Óšio, Arašio, Nacugumo, Minegumo, Asagumo, Arare a Kasumi. 

## Bojové nasadenie
25. októbra 1944 počas sprevádzania Južnej skupiny Admirála Nishimura Shojiho (na nastávajúcu bitku v prielive Surigao) bola jednotka Jamagumo torpédovaná americkým torpédoborcom McDermut (DD-677). Po zásahu vybuchol a potopil sa spolu s celou posádkou (10° 25′ s.š., 125° 23′ v.d.).

Zo stavu Japonského cisárskeho loďstva bola odpísaná 15. januára 1945.

## Zdroje

Kategória:Trieda Asašio
Kategória:Japonské torpédoborce
Kiwi Linux

***Kiwi Linux*** je operačný systém založený na Ubuntu a lokalizovaný do rumunského a maďarského jazyka.

## Podobné projekty
* Greenie Linux
* Tilix
* MoLinux
* GuadaLinex

## Pozri aj
* Stánka distribúcie 

Kategória:Distribúcie Linuxu
Kategória:Slobodný softvér
Volgogradský metrotram

80px|left
right|thumb|Stanica Profsoyuznaya

right|thumb|Stanica Pionierskaja
right|thumb|Vchod na stanicu

**Volgogradský metrotram** (Волгоградский метротрам) je systém ľahkej železnice v ruskom meste Volgograd. Má jednu linku s 18 stanicami pozdĺž rieky Volga zo severných predmestí do centra s celkovou dĺžkou 13,5 km. Väčšina linky je zdieľaná s povrchovou električkovou traťou s dĺžkou 10,2 km, zvyšok trate s dĺžkou 3,3 km je vedený pod zemou, pričom má dizajn a parametre klasického ruského metra. 

Na trati premávajú klasické električky typu Tatra T3, dodané v rokoch 1980-1987, premávajú v dvojvozových súpravách, podobné ako napríklad v Bratislave. No v nasledujúcich rokoch bolo nutné nakúpiť aj modernejšie a obojsmerné vozidlá. Medzi tieto sa radí najmä KT8D5 z Česka, domáce KTM-11, špeciálne vyvinuté vozne pre Volgograd z Usť-Katavského električkového závodu a LVS-8-1-93. No v súčasnej dobe iba električky KT8D5 z týchto troch druhov  zostali v premávke.

Systém bol spustený 5. novembra 1984 a v súčasnosti prepraví ročne 50 miliónov ľudí.

## Stanice zo severu na juh
* Traktornyj zavod
* Chlebozavod
* Vodootstoj
* Boľnica Iľjiča
* Zavod Barrikady
* Tridsať pervaja škola
* Stadion Monolit
* Zavod Krasnij Okťabr
* Tridsať ďeviata gvardejskaja
* Ploščaď Vosroždenija
* Dvorec sporta
* Mamajev Kurgan
* Centraľnij stadion
* Centraľnij park kuľtury i otdycha
* Ploščaď Lenina
* Komsomoľskaja
* Pionerskaja
* Ploščaď Čekistov

### Vo výstavbe
* Profsojuznaja
* Teatr junogo zriteľa
* Jeľšanka

## Iné projekty

Kategória:Metrá
Kategória:Doprava vo Volgograde
Vratiplachta

**Vratiplachta** alebo **gaflová plachta** je štvoruholníková podĺžna plachta na plachetnici. Jej predný lem je upevnený na sťažeň, spodný lem na vratipeň a horný lem na vratirahno.

Image:Rigging-gaff-sail.svg|vratiplachta
Image:Rigging-gaff-with-topsail-sail.svg|vratiplachta s vrcholovou plachtou


## Iné projekty

Kategória:Oplachtenie
Bermudská plachta

right|thumb|Bermudská plachta.
**Bermudská plachta** alebo **Marconiho plachta** je trojuholníková podĺžna plachta na plachetnici. Jej predný lem je upevnený na sťažeň a spodný lem na vratipeň.

## Iné projekty

Kategória:Oplachtenie
Vanguard (trieda)

[náhľad|[HMS Vanguard (23)|HMS Vanguard.]]
**Trieda Vanguard** bola trieda bojových lodí Royal Navy Spojeného kráľovstva. Bola poslednou triedou bojových lodí postavenou v Spojenom kráľovstve a vôbec vo svete. V Spojenom kráľovstve sa jednalo o vôbec najväčšiu triedu bojovej lode v histórii.

Trieda Vanguard mala plánované dve jednotky, no postavená bola len jediná jednotka: HMS Vanguard. 

Britská Admiralita, na ktorú ohromným spôsobom zapôsobilo jediné vystúpenie bojovej lode Bismarck sa rozhodla postaviť loď, ktorá by prekonala najnovšie bojové lode nacistickej Tretej ríše. Aj keď Bismarck bol potopený, hrozbou stále ostávala jeho sesterská loď kotviaca v nórskych fjordoch Tirpitz. 

So skúsenosťami nadobudnutými s poslednou postavenou triedou bojových lodí King George V konštruktéri pod vedením Johna Browna navrhli dokonalejší trup a zdokonalili pancierovanie, zvýšili provu a boky, a naprojektovali stabilnejší trup. O skutočnej brilantnosti návrhu a jednotky samotnej svedčí aj to, že počas povojnového cvičenia s bojovou loďou USA, USS Iowa sa počas búrky Vanguard nakláňal pod uhlom 13°, kým Iowa až 23°.

## Pozri aj
*Zoznam tried bojových lodí

## Externé odkazy
Stránka o bojovej lodi Vanguard - po česky


Vanguard
Ťažký krížnik

**Ťažký krížnik** je trieda krížnikov. Tento pojem vznikol umelo medzi svetovými vojnami ako súčasť Washingtonskej Námornej Dohody z roku 1921.

## Opis
Ťažký krížnik sa zadefinoval ako:
* Jeho výtlak nepresahuje 10 000 ton.
* Kaliber jeho diel presahuje 155 mm

Najčastejší kaliber hlavnej výzbroje ťažkých krížnikov býval 203 mm, zvyčajne po 68 kusov a výtlak býval na hranici 10 000 ton. Zaújmavosťou bolo, že ľahké krížniky tej doby mali rovnaký výtlak, líšili sa len hlavnou výzbrojou, ktorá bola kalibrom pod 155 mm, bola však nepomerne početnejšia (12 až 16 kusov).

## Operačné nasadenie
Všeobecne možno povedať, že ťažké krížniky sa neosvedčili. Vzhľadom na obmedzenie hmotnosti a pomalé delá, ktoré neboli natoľko silnejšie ako pri *ľahkých krížnikoch* aby vyvážili pomalšiu streľbu, utrpeli tieto najmä v druhej svetovej vojne ťažké straty, takže boli postupne nahradené lepšími ľahkými krížnikmi. Už pred druhou svetovou vojnou bolo jasné, že pri daných obmedzeniach výtlaku nie je možné vytvoriť dobrý ťažký krížnik a počas vojny navrhované ťažké krížniky (napr. USN trieda ťažkých krížnikov Baltimore) dosahovali napokon výtlak až 20 000 ton.


Kategória:Vojnové lode
Die Mitte

**Die Mitte** (slov. *Stred*) je nemecký film, ktorý sa zaoberá hľadaním stredu Európy, režíroval ho Stanislaw Mucha.

## Zdroj
* Kde je stred Európy, Matúš Demko, 2004

Kategória:Nemecké filmy
Kategória:Filmy z 2004
Kategória:Filmy podľa názvu
Lugová plachta

thumb|Lugová plachta.
**Lugová plachta** je štvoruholníková podĺžna plachta na plachetnici. Jej horný lem je upevnený na asymetrické rahno, ktoré je otočné okolo sťažňa, takže je to technicky vratirahno.

Lugová plachta vznikla z klasickej rahnovej a latinskej plachty. Moderné lugové plachty bývajú upevnené aj pozdĺž spodného lemu na vratipeň. V takomto usporiadaní je veľmi podobná vratiplachte.

Plachetnica vybavená lugovým oplachtením sa nazýva luger.


Rigging-lug-sail.svg|lugová plachta


## Iné projekty

Kategória:Oplachtenie
Latinská plachta

**Latinská plachta** je trojuholníková podĺžna plachta na plachetnici. Jej horný lem je upevnený na dlhé asymetrické rahno, ktoré siaha až na provu.

## Názov
Podľa ľudovej etymológie plachtu nazvali podľa toho, že ju ako prví používali *latinskí* (t. j. talianski, resp. stredomorskí) námorníci. V skutočnosti však je názov skomolením názvu „*vela alla trina*“, teda „trojuholníková plachta“, ktorá sa líšila od dovtedy používanej—„*vela alla quadra*“—„štvoruholníkovej plachty“.

## História

Latinská plachta sa používala na Blízkom východe a v Stredozemnom mori ju používalu Byzantínci a Arabi od 6. storočia.  Od 8. storočia ju používali v Indickom oceáne a až v pozdnom stredoveku sa vďaka Arabom dostala do Európy.

Až do 14. storočia sa používala len v Indickom oceáne a v Stredozemnom mori, kým v Atlantiku a Baltickom mori sa naďalej používali klasické rahnové plachty. Až pokrok v konštrukcii lodí umožnil karavelám s viacerými latinskými plachtami plávať medzi Stredozemným morom a Atlantikom.

V 16. storočí, keď bolo Holandsko pod španielskou nadvládou, dostali sa latinské plachty ďalej do severnej Európy. Holandskí stavitelia lodí vynechali pôvodný sťažeň a upevnili dlhé latinské rahno priamo do trupu lode. Z rahna tak vznikol extrémne naklonený sťažeň, na ktorý sa priamo pripevňovali trojuholníkové plachty.

V priebehu 17. storočia sa z tejto konfigurácie na Bermudách vyvinuli moderné bermudské plachty. 


Image:Rigging-lateen-sail.svg|latinská plachta


## Iné projekty

Kategória:Oplachtenie
Spritová plachta

thumb|Spritová plachta.
**Spritová plachta** je štvoruholníková podĺžna plachta na plachetnici. Jej predný lem je upevnený na sťažeň a zadný horný roh je vzopretý pomocou dlhého vratirahna upevneného pri prednom dolnom rohu plachty.

Spritová plachta sa pokladá za predchodcu vratiplachty, ktorá vznikla v Holandsku v 16. storočí. Jej usporiadanie pripomína vratiplachtu s vrcholovou plachtou, avšak so spojenými plachtami a bez vratipňa.


Súbor:Rigging-sprit-sail.svg|spritová plachta
Súbor:Rigging-gaff-with-topsail-sail.svg|vratiplachta s vrcholovou plachtou


## Iné projekty

Kategória:Oplachtenie
Tromf

**Tromf** alebo **tromfová farba** alebo **tromfy** alebo **adut** je v niektorých kartových hrách privilegovaná farba, ktorej aj hierarchicky najnižšia karta má vyššiu hodnotu, ako najvyššia karta ľubovoľnej inej farby.

V niektorých kartových hrách sú tromfy dopredu pevne stanovené (napríklad spades, taroky), v iných sa určujú na základe licitácie (napríklad bridž, mariáš).

Výraz tromf sa používa aj v prenesenom slova zmysle mimo kontextu kartových hier, ako opis nejakej výhody v politike, športe, obchode...

## Iné projekty

Kategória:Kartové hry
Pohlavne prenosná choroba

**Pohlavne prenosná choroba** alebo **pohlavne prenosná infekcia** (do roku 1990 sa tiež nazývala **pohlavná choroba** alebo **venerická choroba**) je choroba, ktorá sa obvykle prenáša pohlavným stykom. Pohlavne prenosnými chorobami sa zaoberá venerológia. V širšom slova zmysle sú pohlavne prenosnými chorobami všetky choroby, ktoré sa môžu preniesť pri pohlavnom styku.

Skrátený názov *pohlavná choroba* nie je úplne presný, pretože by mohlo ísť aj o chorobu sexuálneho ústrojenstva (pohlavia), ktorá sa pohlavným stykom nemôže preniesť.

## Typy pohlavných chorôb a organizmy, ktoré ich spôsobujú
Všetky choroby z tohto zoznamu môžu byť prenášané sexuálne. Niektoré z chorôb na zozname sú obvykle prenášané aj iným spôsobom, napr. HIV i AIDS sú tiež prenášané infikovanými ihlami u narkomanov a kandidóza, i keď môže byť prenesená sexuálne, často so sexuálnou aktivitou nesúvisí.

### [[Baktérie|Bakteriálne]]
* Syfilis (*[[Treponema pallidum]]*)
* Kvapavka (*[[Neisseria gonorrheae]]*)
* Chlamýdiová infekcia (*[[Chlamydia trachomatis]]*)
* Nesyfilitický venerický vred (*[[Haemophilus ducreyi]]*)
* Donovanóza (*[[Granuloma inguinale]]* alebo *[[Calymmatobacterium granulomatis]]*)
* Lymfogranulom venerum (LGV) (*[[Chlamydia trachomatis]]* – sérotypy L1, L2, L3. Viac v článku Chlamýdie.)
* Negonokokálna uretritída (NGU) (*[[Ureaplasma urealyticum]]* alebo *[[Mycoplasma hominis]]*)

### [[Vírus]]ové
* Herpes (Herpes simplex virus – HSV)
* HIV, AIDS
* Ľudský papilomavírus (Human papillomavirus – HPV)
** Niektoré kmene HPV spôsobujú genitálne bradavice
** Niektoré kmene HPV spôsobujú cervikálne dysplázie, ktoré môžu viesť k cervikálne rakovine
* Herpes virus – virus slinnej žlazy (Cytomegalovirus)
* Hepatitída (Hepatitída A a Hepatitída E sú prenášané fekálne-orálnou cestou, nie sexuálne; Hepatitída C  pravdepodobne nie je sexuálne prenosná)
** Hepatitída B
** Hepatitída D

### [[Parazit]]ické
* Voš lonová (*[[Phthirius pubis]]*)
* Svrab (*[[Sarcoptes scabiei]]*)

### [[Pleseň|Plesňové]]
* Kandidóza (*[[Candida albicans]]*) nie je striktne SPCh ale môže byť prenesená sexuálnym kontaktom…vulvitídy, vulvovaginitídy, balanitídy.

### [[Prvok|Protozoálne (z prvokov)]]
* Amebóza (*[[Entamoeba histolytica]]*)
* Giardiáza (*[[Giardia lamblia]]*)
* Trichomoniáza (*[[Trichomonas vaginalis]]*)

## Literatúra
* Štefan Oľha: *Horká chuť lásky*. Bratislava : Smena, 1980.

## Iné projekty

## Externé odkazy
* 

Kategória:Sexualita
Kategória:Venerológia
Kategória:Infekčné choroby
Billingsova metóda

**Billingsova metóda** je antikoncepčná a súčasne prokoncepčná metóda pomenovaná podľa jej autora.

Metóda je založená len na sledovaní a vyhodnocovaní zmien hlienu maternicového krčku a na vyhodnocovaní pocitov vnímaných v oblasti poševného vchodu. Metóda môže byť spoľahlivá, pokiaľ má žena overené, že k nástupu prvých pocitov vlhka alebo inej formy hlienového príznaku dochádza najmenej 6 dní pred prvým dňom vzostupu bazálnej telesnej teploty (BTT). Metóda sa zdá byť dostačujúca u manželov, ktorí už získali určité skúsenosti s charakterom zmien hlienového príznaku. Na druhej strane ani tieto skúsenosti nepodchytia možnú nespoľahlivosť metódy v prípade predĺžených cyklov s viacerými vrcholmi hlienu, ktoré sú viac dní od seba.
Ako a kedy sa robí denné pozorovanie a vyhodnotenie 
Žena musí byť niekoľko hodín vo vzpriamenej polohe, aby začala pociťovať prítomnosť hlienu krčka maternice na vonkajších rodidlách, čo vníma cez deň počas bežnej činnosti, zrakom ho zisťuje pred a po močení na toaletnom papieri. Večer pred spaním pozorovanie vyhodnocuje a zapisuje. 
Hlien na začiatku plodnej fázy sa však môže začať vytvárať aj v noci, hromadí sa v hornej časti pošvy a nedá sa počas ležania zistiť, preto v predovulačnom a ovulačnom období nie je vhodné pohlavné spojenie ráno, ak chcú manželia oddialiť počatie.
Takýto postup je však dôležitý, aj keď chcú počatie dosiahnuť, aby dokázali správne určiť nástup plodnosti a mať intímny styk čo najbližšie k ovulácii.

## Pozri aj
* Prirodzené plánovanie rodičovstva

Kategória:Antikoncepcia
Onanovanie

**Onanovanie** môže byť:
*masturbácia
*vulgárne alebo nespisovne:
**nudenie sa, resp. vykonávanie nezmyselnej, samoúčelnej činnosti, pozri nuda a nezmysel
**nezmyselné, samoúčelné vynucovanie činnosti, pozri nútenie a nezmysel

## Zdroje
Iser Harel

**Iser Harel** pôvodným menom *Iser Halperin* (* 1912, Vitebsk, cárske Rusko, dnes Bielorusko – † 18. február 2003, Tel Aviv, Izrael) bol riaditeľ izraelskej spravodajskej služby Mosad v rokoch 19521963.

## Život

Iser Harel sa narodil v roku 1912 vo Vitebsku v bývalom cárskom Rusku. Keď dovŕšil vek osemnásť rokov, emigroval do Palestíny, kde začal pôsobiť v spravodajskej službe.

*1944 – 1947 – vysoké posty v  informačnej službe Šaj, ktorá vznikla ako súčasť Hagany
*1948 – 1963 – šéf Šin Bet
*1952 – 1963 – šéf Mosadu a vrchný šéf Šin Bet (s neoficiálnym titulom Memune - Šéf)

Predseda vlády Ben-Gurion absolútne dôveroval Harelovi. Aj napriek tomu sa v roku 1963 rozhodol Harel rezignovať kvôli rozporom medzi ním a predsedom vlády v otázke nemeckých vedcov zúčastnených na vývoji egyptských rakiet. 

Harel osobne velil niekoľkým dôležitým operáciám vrátane únosu nacistického vojnového zločinca Adolfa Eichmanna z Argentíny. Počas jeho pôsobenia v kresle šéfa Mosadu formoval túto inštitúciu tak, aby bola schopná prispôsobiť sa realite a novým cieľom. Pretransformoval Mosad z organizácie slúžiacej štátu na oficiálnu štátnu inštitúciu. 

Harel bol neústupný a absolútne lojálny k zvolenej vláde.

Po ukončení pôsobenia v Mosade začal podnikať a na jedno volebné obdobie sa stal poslancom Knesetu (1969 – 1973).
Zomrel 18. februára 2003 v Tel Avive.

## Referencie
* Isser Harel, Dům v Garibaldiho ulici. Dopadení Adolda Eichmanna (Paseka Praha 2003)

## Iné projekty

## Externé odkazy
* Isser Harel na stránke Mosadu

Kategória:Izraelskí politici
Kategória:Riaditelia Mosadu
Kategória:Členovia Knesetu
Kategória:Osobnosti z Vitebska
Onan

**Onan** (iné slovenské tvary: **Onán**, **Ónán**, **Ónan**; v hebrejčine: אוֹנָן - prepis podľa tiberiadskej výslovnosti: 'Ónán; v starogréčtine: Αὐνάν - prepis: Aunan) je biblická postava, druhý syn Júdu, syna praotca Jakuba (Izraela). 

Podľa Onana je pomenovaná onánia (sebaukájanie). Ide o nesprávnu asociáciu s biblickým textom (Gn 38, 1-10). Onan v skutočnosti vykonával prerušovanú súlož, pretože odmietal splodiť Tamare (vdove po svojom bratovi Herovi) potomstvo ako vyžadoval tzv. levirátny zákon.

## Pozri aj
* Zoznam kníh Biblie
* Starý zákon

## Zdroje

Kategória:Biblické postavy
Tlakomer

::*Tlakomer v užšom zmysle znamená barometer, pozri [[barometer (fyzika)]]. *
**Tlakomer** alebo **manometer** je zariadenie slúžiace na meranie tlaku, čiže ľubovolné meradlo tlaku v plyne alebo v kvapaline. Špeciálne druhy tlakomerov môžu mať svoje vlastné názvy, napr. barometer, barograf, aneroid. Ako barometer sa označuje meradlo atmosférického (barometrického) tlaku. Ako manometer sa niekedy označuje len tlakomer na meranie tlaku v uzavretom priestore (napr. pneumatike, parnom kotli).
thumb|Manometer
thumb|Fyzikálny princíp a funkčná schéma manometra
[thumb|Mechanická konštrukcia manometra ([:Obrázok:Manometer anim 01.gif|Stupnica manometra)]]

## Tlakomery v praxi
V technickej praxi sa najčastejšie merajú tlaky v rozpätí od 10-12 po 1012 Pa. Žiadny tlakomer nemôže merať tlak v celom tomto rozsahu.

## Tlakomery podľa určenia
*Barometer na meranie tlaku ovzdušia
*vákuometer na meranie veľkého podtlaku
*manovákuomer na meranie pretlaku a podtlaku
*diferenčný tlakomer na meranie tlakového rozdielu, tzv. tlakovej diferencie
*sphygmomanometer na meranie krvného tlaku
*altimeter, čiže výškomer na meranie nadmorskej výšky
*hĺbkomer je hydrostatický tlakomer, bežne prenosný
*aneroid je tlakomer atmosférického tlaku, čiže relatívneho tlaku, na rozdiel od barografu ukazuje súčasný stav tlaku
*barograf je merací prístroj atmosférického tlaku, tlaku vzduchu, ktorý je schopný zaznamenávať priebeh tlaku

## Tlakomery podľa meranej veličiny
V závislosti od meranej veličiny rozlišujeme tlakomery na
*tlakomery relatívneho tlaku (najčastejšie používané typy)
*tlakomery absolútneho tlaku (používané hlavne na meranie plynov)
*tlakomery na meranie tlakovej diferencie (meranie hladiny tekutín, prietoku tekutín)
*hydrostatický tlakomer na meranie výšky hladiny tekutín na báze hydrostatického tlaku

## Kondenzačná slučka
Ak je tlakomer určený na meranie tlaku vodnej pary, na prívod sa používa kondenzačná slučka. Je to jednoduchá špirála, alebo tzv. slimák na ochladenie pary, v ktorej sa kondenzuje para na vodu. Kondenzovaná voda zostane v najnižšom bode špirály a oddelí tlakomer od pary a tým zabráni, aby teplota pary ovplyvňovala meranie.

## Pozri aj
* Tlak
* Meradlo
* Snímač
* Merací prístroj

Kategória:Meracie prístroje
Kategória:Tlak
Prerušovaná súlož

**Prerušovaná súlož** () je antikoncepčná metóda, ktorá je založená na vytiahnutí penisu z pošvy tesne pred ejakuláciou.

Spoľahlivosť metódy je pomerne nízka (Pearlov index 418), je silne závislá od skúseností a zohratosti sexuálnych partnerov. Neochraňuje pred pohlavne prenosnými chorobami. V istom slova zmysle je neprirodzená a pre niektorých milencov môže byť frustrujúca.

Kategória:Antikoncepcia
Jozef Rydlo

**Jozef Rydlo** (* 20. september 1948, Ružomberok ) je slovenský politik.

Od roku 1968 žil v exile v Taliansku a vo Švajčiarsku. V roku 2006 bol zvolený za poslanca NR SR za Slovenskú národnú stranu. Patrí medzi kritikov Ahtisaariho plánu o budúcnosti Kosova. Na jeseň 2007 priniesol švajčiarsky denník Berner Zeitung informáciu, že spolu so svojím poslaneckým platom (vyše 100&nbsp;000&nbsp;Sk) poberá tiež dôchodok vo Švajčiarsku (okolo 30&nbsp;000&nbsp;Sk) kvôli schizofrénii s paranoidnými rysmi. Na otázky, ako sa to zlučuje s poberaním poslaneckého platu, ho Rydlo nazval len „náhradou za poslaneckú činnosť“. Podľa Berner Zeitung Rydlo v rokoch 1985/86 kradol knihy z Národnej knižnice v Berne, čo sa však premlčalo. V médiách sa objavili aj informácie, že neoprávnene používa titul profesor, ktorý si sám udelil (podľa niektorých svojich vyhlásení mal pôsobiť na viac ako 15 svetových univerzitách) a jeho bývalá manželka Michèle Rydlová-Ponciková ho obvinila z pokusu o svoju vraždu a o vraždu ich detí.

10. novembra 2007 uverejnil denník Pravda informáciu, že mu švajčiarska sociálna poisťovňa vyplácanie dôchodku pozastavila a bude preverovať, či naň mal nárok. Rydlo sa vyjadril, že je pripravený spolupracovať so švajčiarskymi úradmi, a svoje konanie obhajoval neznalosťou tamojších zákonov. 11. apríla 2008 bolo v denníku SME uverejnené rozhodnutie švajčiarskych úradov o tom, že Rydlovi bol odobratý nárok na dôchodok. V prípade prehry na súde mu navyše hrozí povinnosť vrátiť celú sumu dôchodku späť. 

Predseda SNS Ján Slota uviedol, že pre postoj strany bude rozhodujúce, aké vysvetlenie podá ku kauze samotný Rydlo. 

Jozef Rydlo patrí medzi výrazných obdivovateľov prezidenta slovenského štátu Jozefa Tisa. 

Rydlo nechal na internetovej stránke prop.sk uverejniť komuniké, v ktorom uviedol, že zverejnené informácie sú účelovou diskreditáciou jeho osoby kvôli jeho príslušnosti k SNS a kresťanskému svetonázoru. Pod komuniké bol pridaný jeho (ním napísaný) životopis.

## Referencie


## Iné projekty

Kategória:Slovenskí historici
Kategória:Slovenskí politici
Kategória:Politici SNS (1990)
Kategória:Slovenskí pedagógovia
Kategória:Poslanci NR SR (2006 – 2010)
Kategória:Osobnosti z Ružomberka
Kategória:Slovenskí emigranti a exulanti